Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie 

1. Vyčíslenie odhadu dopadov na verejné financie
Dohoda medzi vládou Slovenskej republiky a vládou Čiernohorskej republiky o rozvojovej spolupráci je zakotvená v Strednodobej koncepcii oficiálnej rozvojovej pomoci na roky 2003-2008, na základe ktorej bolo Štátne spoločenstvo Srbska a Čiernej Hory schválené vládou SR za programovú krajinu slovenskej rozvojovej pomoci. Vládou každoročne schvaľovaný Národný program oficiálnej rozvojovej pomoci doteraz priamo určoval v jednotlivých rokoch výšku pomoci pre programovú krajinu – Srbsko a Čiernu Horu. 
Po vystúpení Čiernej Hory zo štátnej únie Srbska a Čiernej Hory Národný program oficiálnej rozvojovej pomoci (NP ODA) na rok 2007 schválený vládou SR reflektuje túto zmenu a Čoernohorská republika sa stáva druhou programovou krajinou popri nástupníckej Srbskej republike. Na zabezpečenie a realizáciu projektov pre Srbskú republiku je v NP ODA 2007 vyčlenených 64 mil. Sk a pre Čiernohorskú republiku 8 mil. Sk.
Pomoc Srbskej republike, ako aj Čiernohorskej republike je financovaná z prostriedkov pridelených na oficiálnu rozvojovú pomoc (ODA) v rámci rozpočtu Ministerstva zahraničných vecí SR. V ďalších rokoch bude objem poskytnutej rozvojovej pomoci vychádzať z dlhodobého finančného výhľadu slovenskej ODA s cieľom dosiahnuť úroveň prostriedkov vyčlenených na ODA na úrovni 0,17 % HDP v roku 2010, v zmysle záverov Rady pre všeobecné záležitosti a vonkajšie vzťahy EÚ a prijatého záväzku pre EÚ10 z mája 2005. 

2. Odhad dopadov na obyvateľov, hospodárenie podnikateľskej sféry a iných právnických osôb
Realizácia navrhnutého uznesenia vlády bude mať pozitívny vplyv na zamestnanosť zapojením slovenských subjektov do realizácie projektov rozvojovej pomoci v Čiernohorskej republike.

3. Vyčíslenie odhadu dopadov na životné prostredie
Realizácia navrhnutého uznesenia vlády nemá vplyv na životné prostredie.

4. Odhad dopadov na zamestnanosť
Realizácia navrhnutého uznesenia vlády nemá priamy vplyv na zamestnanosť.

5. Analýza vplyvov na podnikateľské prostredie
Realizácia navrhnutého uznesenia vlády nemá priamy vplyv na podnikateľské prostredie.